CELEX: 32018D1940
Language: da
Date: 2018-12-10 00:00:00
Title: Rådets afgørelse (FUSP) 2018/1940 af 10. december 2018 om ændring af afgørelse 2010/788/FUSP om restriktive foranstaltninger over for Den Demokratiske Republik Congo

11.12.2018   
               
               
                  DA
               
               
                  Den Europæiske Unions Tidende
               
               
                  L 314/47
               
            
         RÅDETS AFGØRELSE (FUSP) 2018/1940
         af 10. december 2018
         om ændring af afgørelse 2010/788/FUSP om restriktive foranstaltninger over for Den Demokratiske Republik Congo
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 20. december 2010 afgørelse 2010/788/FUSP (1) om restriktive foranstaltninger over for Den Demokratiske Republik Congo (DRC).
                  
               
                     (2)
                  
                  
                     Rådet vedtog den 12. december 2016 afgørelse (FUSP) 2016/2231 (2) som reaktion på hindringer af valgafviklingen og de dermed forbundne krænkelser af menneskerettighederne i DRC. Nævnte afgørelse ændrer afgørelse 2010/788/FUSP ved bl.a. at indføre selvstændige restriktive foranstaltninger i henhold til dennes artikel 3, stk. 2.
                  
               
                     (3)
                  
                  
                     På grundlag af en gennemgang af de foranstaltninger, der er omhandlet i artikel 3, stk. 2, i afgørelse 2010/788/FUSP, bør de restriktive foranstaltninger forlænges indtil den 12. december 2019.
                  
               
                     (4)
                  
                  
                     Rådet opfordrer i sine konklusioner fra december 2017 samtlige congolesiske aktører, og først og fremmest de congolesiske myndigheder og institutioner, til at spille en konstruktiv rolle i valgprocessen. I betragtning af det kommende valg gentager Rådet betydningen af at afholde troværdige og inklusive valg i overensstemmelse med det congolesiske folks ønske om at vælge sine repræsentanter. Rådet vil yderligere gennemgå de restriktive foranstaltninger i lyset af valget i DRC og være klar til at tilpasse dem i overensstemmelse hermed.
                  
               
                     (5)
                  
                  
                     Begrundelsen vedrørende otte personer, der er opført på listen i bilag II, bør ændres. Oplysningerne vedrørende samtlige personer, der er opført på listen i nævnte bilag, bør desuden ajourføres.
                  
               
                     (6)
                  
                  
                     Afgørelse 2010/788/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 9, stk. 2, i afgørelse 2010/788/FUSP affattes således:
            
               
                  »2.   De foranstaltninger, der er omhandlet i artikel 3, stk. 2, anvendes indtil den 12. december 2019. De skal om nødvendigt forlænges eller ændres, hvis Rådet skønner, at deres mål ikke er nået.«
               
            
         
         
            Artikel 2
            Listen i bilag II til afgørelse 2010/788/FUSP erstattes af listen i bilaget til nærværende afgørelse.
         
         
            Artikel 3
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 10. december 2018.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT L 336 af 21.12.2010, s. 30).
         
            (2)  Rådets afgørelse (FUSP) 2016/2231 af 12. december 2016 om ændring af afgørelse 2010/788/FUSP om restriktive foranstaltninger over for Den Demokratiske Republik Congo (EUT L 336I af 12.12.2016, s. 7).
      
      
         
            BILAG
            
               
                  
                     »BILAG II
                     
                        LISTE OVER PERSONER OG ENHEDER, DER ER OMHANDLET I ARTIKEL 3, STK. 2
                     
                     A.   Personer
                     
                                  
                              
                              
                                 Navn
                              
                              
                                 Identificerende oplysninger
                              
                              
                                 Begrundelse for opførelsen
                              
                              
                                 Dato for opførelse
                              
                           
                                 1.
                              
                              
                                 Ilunga Kampete
                              
                              
                                 alias Gaston Hughes Ilunga Kampete; alias Hugues Raston Ilunga Kampete.
                                 Fødselsdato: 24.11.1964.
                                 Fødested: Lubumbashi (DRC).
                                 Militært ID-nummer: 1-64-86-22311-29.
                                 Nationalitet: DRC.
                                 Adresse: 69, avenue Nyangwile, Kinsuka Mimosas, Kinshasa/Ngaliema, RDC.
                              
                              
                                 Som øverstbefalende i den republikanske garde (GR) var Ilunga Kampete ansvarlig for de GR-enheder, der var deployeret på stedet, og involveret i den overdrevne brug af magt og voldelige undertrykkelse i september 2016 i Kinshasa. I denne egenskab var Ilunga Kampete således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 2.
                              
                              
                                 Gabriel Amisi Kumba
                              
                              
                                 alias Gabriel Amisi Nkumba; »Tango Fort«; »Tango Four«.
                                 Fødselsdato: 28.5.1964.
                                 Fødested: Malela (DRC).
                                 Militært ID-nummer:
                                 1-64-87-77512-30. Nationalitet: DRC.
                                 Adresse: 22, avenue Mbenseke, Ma Campagne, Kinshasa/Ngaliema, RDC.
                              
                              
                                 Tidligere øverstbefalende for 1. forsvarsområde i den congolesiske hær (FARDC), hvis styrker deltog i den overdrevne brug af magt og voldelige undertrykkelse i september 2016 i Kinshasa. I denne egenskab var Gabriel Amisi Kumba således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 I juli 2018 blev Gabriel Amisi Kumba udnævnt til vicestabschef for de congolesiske væbnede styrker (FARDC) med ansvar for operationer og efterretninger.
                              
                              
                                 12.12.2016
                              
                           
                                 3.
                              
                              
                                 Ferdinand Ilunga Luyoyo
                              
                              
                                 Fødselsdato: 8.3.1973.
                                 Fødested: Lubumbashi (DRC).
                                 Pasnummer: OB0260335
                                 (gyldigt fra den 15.4.2011 til den 14.4.2016).
                                 Nationalitet: DRC.
                                 Adresse: 2, avenue des Orangers, Kinshasa/Gombe, RDC.
                              
                              
                                 Som øverstbefalende for oprørsbekæmpelsesenheden Légion Nationale d'Intervention i det congolesiske nationale politi (PNC) var Ferdinand Ilunga Luyoyo ansvarlig for overdreven brug af magt og voldelig undertrykkelse i september 2016 i Kinshasa. I denne egenskab var Ferdinand Ilunga Luyoyo således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 I juli 2017 blev Ferdinand Ilunga Luyoyo udnævnt til øverstbefalende for PNC-enheden med ansvar for beskyttelse af institutioner og højtstående embedsmænd.
                              
                              
                                 12.12.2016
                              
                           
                                 4.
                              
                              
                                 Celestin Kanyama
                              
                              
                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 Esprit de mort.
                                 Fødselsdato: 4.10.1960.
                                 Fødested: Kananga (DRC).
                                 Nationalitet: DRC.
                                 Pasnummer: OB0637580
                                 (gyldigt fra den 20.5.2014 til den 19.5.2019).
                                 Fik tildelt Schengenvisum nr. 011518403, udstedt den 2.7.2016.
                                 Adresse: 56, avenue Usika, Kinshasa/Gombe, RDC.
                              
                              
                                 Som politichef for det congolesiske nationale politi (PNC) var Celestin Kanyama ansvarlig for den overdrevne brug af magt og voldelige undertrykkelse i september 2016 i Kinshasa. I denne egenskab var Celestin Kanyama således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 I juli 2017 blev Celestin Kanyama udnævnt til generaldirektør for det nationale politis skoler.
                              
                              
                                 12.12.2016
                              
                           
                                 5.
                              
                              
                                 John Numbi
                              
                              
                                 alias John Numbi Banza Tambo; John Numbi Banza Ntambo; Tambo Numbi.
                                 Fødselsdato: 16.8.1962.
                                 Fødested: Jadotville-Likasi-Kolwezi (DRC).
                                 Nationalitet: DRC.
                                 Adresse: 5, avenue Oranger, Kinshasa/Gombe, RDC.
                              
                              
                                 Tidligere generalinspektør i det congolesiske nationale politi (PNC), John Numbi, var navnlig involveret i kampagnen med voldelig intimidering i forbindelse med guvernørvalget i marts 2016 i de fire tidligere Katangaprovinser og som sådan ansvarlig for at hindre en mindelig og fredelig løsning med henblik på afholdelse af valg i DRC. I juli 2018 blev John Numbi udnævnt til generalinspektør for de congolesiske væbnede styrker (FARDC).
                              
                              
                                 12.12.2016
                              
                           
                                 6.
                              
                              
                                 Roger Kibelisa
                              
                              
                                 alias Roger Kibelisa Ngambaswi.
                                 Fødselsdato: 9.9.1959.
                                 Fødested: Fayala (DRC).
                                 Nationalitet: DRC.
                                 Adresse: 24, avenue Photopao, Kinshasa/Mont Ngafula, RDC.
                              
                              
                                 Som indenrigsdirektør i den nationale efterretningstjeneste (ANR) er Roger Kibelisa involveret i intimideringskampagnen udført af ANR-ansatte mod medlemmer af oppositionen, herunder vilkårlige anholdelser og tilbageholdelser. Robert Kibelisa har således undermineret retsstatsprincippet og hindret en mindelig og fredelig løsning frem mod valg i DRC.
                              
                              
                                 12.12.2016
                              
                           
                                 7.
                              
                              
                                 Delphin Kaimbi
                              
                              
                                 alias Delphin Kahimbi Kasagwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Fødselsdato: 15.1.1969 (alternativt: 15.7.1969).
                                 Fødested: Kiniezire/Goma (DRC).
                                 Nationalitet: DRC.
                                 Diplomatpasnummer: DB0006669 (gyldigt fra den 13.11.2013 til den 12.11.2018).
                                 Adresse: 1, 14eme rue, Quartier Industriel, Linete, Kinshasa, RDC.
                              
                              
                                 Tidligere chef for den militære efterforskningsenhed (ex-DEMIAP), en del af det nationale operationscenter, den kommando- og kontrolstruktur, der var ansvarlig for vilkårlige anholdelser og voldelig undertrykkelse i Kinshasa i september 2016, og ansvarlig for styrker, der deltog i intimidering og vilkårlige anholdelser, og hindrer dermed en mindelig og fredelig løsning med henblik på afholdelse af valg i DRC. I juli 2018 blev Delphin Kaimbi udnævnt til vicestabschef i FARDC-generalstaben med ansvar for efterretninger.
                              
                              
                                 12.12.2016
                              
                           
                                 8.
                              
                              
                                 Evariste Boshab, tidligere vicepremierminister og indenrigs- og sikkerhedsminister
                              
                              
                                 alias Evariste Boshab Mabub Ma Bileng.
                                 Fødselsdato: 12.1.1956.
                                 Fødested: Tete Kalamba (DRC).
                                 Nationalitet: DRC.
                                 Diplomatpasnummer: DP0000003 (gyldigt: 21.12.2015 — udløb: 20.12.2020).
                                 Schengenvisum udløbet den 5.1.2017.
                                 Adresse: 3, avenue du Rail, Kinshasa/Gombe, RDC.
                              
                              
                                 I sin egenskab af vicepremierminister og indenrigs- og sikkerhedsminister fra december 2014 til december 2016 var Evariste Boshab officielt ansvarlig for politi og sikkerhedstjenester og koordinerede provinsguvernørernes arbejde. I denne egenskab var han ansvarlig for anholdelser af aktivister og oppositionsmedlemmer og overdreven brug af magt, herunder mellem september 2016 og december 2016 som reaktion på demonstrationer i Kinshasa, der resulterede i, at et stort antal civile blev dræbt eller såret af sikkerhedstjenesterne. Evariste Boshab var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 29.5.2017
                              
                           
                                 9.
                              
                              
                                 Alex Kande Mupompa, tidligere guvernør i Kasai Central
                              
                              
                                 alias Alexandre Kande Mupomba; Kande-Mupompa.
                                 Fødselsdato: 23.9.1950.
                                 Fødested: Kananga (DRC).
                                 Nationalitet: congolesisk og belgisk.
                                 Congolesisk pasnummer: OP0024910 (gyldigt: 21.3.2016 — udløb: 20.3.2021).
                                 Adresser: Avenue de Messidor/Messidorlaan 217/25, 1180 Uccle/Ukkel, Belgique/België
                                 1, avenue Bumba, Kinshasa/Ngaliema, RDC.
                              
                              
                                 Som guvernør for Kasai Central indtil oktober 2017 var Alex Kande Mupompa ansvarlig for den uforholdsmæssige magtanvendelse, voldelige undertrykkelse og de udenretslige drab begået af sikkerhedsstyrker og PNC i Kasai Central fra august 2016, herunder drab i territoriet Dibaya i februar 2017.
                                 Alex Kande Mupompa var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 29.5.2017
                              
                           
                                 10.
                              
                              
                                 Jean-Claude Kazembe Musonda, tidligere guvernør i Haut-Katanga
                              
                              
                                 Fødselsdato: 17.5.1963.
                                 Fødested: Kashobwe (DRC).
                                 Nationalitet: DRC.
                                 Adresse: 7891, avenue Lubembe, Quartier Lido, Lubumbashi, Haut-Katanga, RDC.
                              
                              
                                 Som guvernør for Haut-Katanga indtil april 2017 var Jean-Claude Kazembe Musonda ansvarlig for den uforholdsmæssige magtanvendelse og voldelige undertrykkelse begået af sikkerhedsstyrker og PNC i Haut-Katanga, herunder mellem den 15. og 31. december 2016, hvor 12 civile blev dræbt og 64 såret som følge af dødelig magtanvendelse fra sikkerhedsstyrkernes side, herunder PNC-betjente, som svar på protester i Lubumbashi.
                                 Jean-Claude Kazembe Musonda var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 29.5.2017
                              
                           
                                 11.
                              
                              
                                 Lambert Mende, minister for kommunikation og medier og talsmand for regeringen
                              
                              
                                 alias Lambert Mende Omalanga.
                                 Fødselsdato: 11.2.1953.
                                 Fødested: Okolo (DRC).
                                 Diplomatpasnummer: DB0001939 (udstedt: 4.5.2017 — udløber: 3.5.2022).
                                 Nationalitet: DRC.
                                 Adresse: 20, avenue Kalongo, Kinshasa/Ngaliema, RDC.
                              
                              
                                 Som minister for kommunikation og medier siden 2008 er Lambert Mende ansvarlig for en undertrykkende mediepolitik, som er i strid med retten til ytrings- og informationsfrihed og undergraver en konsensuspræget og fredelig løsning med hensyn til valgene i DRC. Den 12. november 2016 udstedte han et dekret, der begrænser muligheden for, at udenlandske medievirksomheder kan transmittere i DRC.
                                 I strid med den politiske enighed, der blev opnået den 31. december 2016 mellem det flertal, der støtter præsidenten, og oppositionspartierne, er en række medievirksomheders transmissioner per oktober 2018 ikke genoptaget.
                                 I sin egenskab af minister for kommunikation og medier er Lambert Mende derfor ansvarlig for at hindre en mindelig og fredelig løsning med hensyn til valgene i DRC, herunder ved undertrykkelse.
                              
                              
                                 29.5.2017
                              
                           
                                 12.
                              
                              
                                 Brigadegeneral Eric Ruhorimbere, næstkommanderende i 21. militærregion (Mbuji-Mayi)
                              
                              
                                 alias Eric Ruhorimbere Ruhanga; Tango Two; Tango Deux.
                                 Fødselsdato: 16.7.1969.
                                 Fødested: Minembwe (DRC).
                                 Militært ID-nummer: 1-69-09-51400-64.
                                 Nationalitet: DRC.
                                 Congolesisk pasnummer: OB0814241.
                                 Adresse: Mbujimayi, Kasai, RDC.
                              
                              
                                 Som næstkommanderende i 21. militærregion fra september 2014 til juli 2018 var Eric Ruhorimbere ansvarlig for den uforholdsmæssige magtanvendelse og de udenretslige drab begået af FARDC-styrkerne, navnlig mod Nsapumilitsen samt kvinder og børn.
                                 Eric Ruhorimbere var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC. I juli 2018 blev Eric Ruhorimbere udnævnt til øverstbefalende for den operationelle sektor Nord Equateur.
                              
                              
                                 29.5.2017
                              
                           
                                 13.
                              
                              
                                 Ramazani Shadari, tidligere vicepremierminister og indenrigs- og sikkerhedsminister
                              
                              
                                 alias Emmanuel Ramazani Shadari Mulanda; Shadary.
                                 Fødselsdato: 29.11.1960.
                                 Fødested: Kasongo (DRC).
                                 Nationalitet: DRC.
                                 Adresse: 28, avenue Ntela, Mont Ngafula, Kinshasa, RDC.
                              
                              
                                 Som vicepremierminister og indenrigs- og sikkerhedsminister indtil februar 2018 var Ramazani Shadari officielt ansvarlig for politi og sikkerhedstjenesterne og for koordinering af provinsguvernørernes arbejde. I denne egenskab var han ansvarlig for anholdelserne af aktivister og medlemmer af oppositionen samt for den uforholdsmæssige magtanvendelse, såsom den voldelige fremfærd over for medlemmer af bevægelsen Bundu Dia Kongo (BDK) i Kongo Central, undertrykkelsen i Kinshasa i januar-februar 2017 og den uforholdsmæssige magtanvendelse og voldelige undertrykkelse i Kasaiprovinserne.
                                 I denne egenskab var Ramazani Shadari således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 I februar 2018 blev Ramazani Shadari udnævnt til fast sekretær for Parti du peuple pour la reconstruction et le développement (PPRD).
                              
                              
                                 29.5.2017
                              
                           
                                 14.
                              
                              
                                 Kalev Mutondo, leder (formelt generaladministrator) af den nationale efterretningstjeneste (ANR)
                              
                              
                                 alias Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Fødselsdato: 3.3.1957.
                                 Nationalitet: DRC.
                                 Pasnummer: DB0004470 (udstedt: 8.6.2012 — udløber: 7.6.2017).
                                 Adresse: 24, avenue Ma Campagne, Kinshasa, RDC.
                              
                              
                                 Som langvarig chef for den nationale efterretningstjeneste (ANR) er Kalev Mutondo involveret i og ansvarlig for den vilkårlige anholdelse, tilbageholdelse og mishandling af medlemmer af oppositionen, civilsamfundsaktivister og andre. Han har derfor undermineret retsstatsprincippet og hindret en konsensuspræget og fredelig løsning frem mod valgene i DRC samt planlagt eller ledet handlinger, som udgør alvorlige krænkelser af menneskerettighederne i DRC.
                              
                              
                                 29.5.2017
                              
                           B.   Enheder
                     […]
                  
               «.